7 วันอันตรายปีใหม่ 2563 วันที่ 3 อุบัติเหตุรวม 1504 ครั้ง เสียชีวิต 159 ราย บาดเจ็บ 1549 ราย
 ดื่มแล้วขับ30 ธ.ค. 2562 รายงานว่าที่ศูนย์อำนวยการป้องกันและลดอุบัติเหตุทางถนน (ศปถ.) ช่วงเทศกาลปีใหม่ พ.ศ. 2563 พล.ต.ท.ดำรงศักดิ์ กิตติประภัสร์ ผู้ช่วยผู้บัญชาการตำรวจแห่งชาติ ในฐานะประธานแถลงข่าวสรุปผลการดำเนินงานของศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ 2563 เปิดเผยว่า ศปถ.โดยกรมป้องกันและบรรเทาสาธารณภัยและความร่วมมือของหน่วยงานภาคีเครือข่ายได้รวบรวมสถิติอุบัติเหตุทางถนนประจำวันที่ 29 ธ.ค. 2562 ซึ่งเป็นวันที่สามของการรณรงค์ ขับรถมีน้ำใจ รักษาวินัยจราจร เกิดอุบัติเหตุ 531 ครั้ง ผู้เสียชีวิต 47 ราย ผู้บาดเจ็บ 560 คนสรุปอุบัติเหตุทางถนนสะสมในช่วง 3 วันของการรณรงค์ (27-29 ธ.ค. 2562) เกิดอุบัติเหตุรวม 1504 ครั้ง ผู้เสียชีวิตรวม 159 ราย ผู้บาดเจ็บ รวม 1549 คน สาเหตุที่ทำให้เกิดอุบัติเหตุสูงสุด ได้แก่ ดื่มแล้วขับ ร้อยละ 31.83 ขับรถเร็ว ร้อยละ 30.89 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 80.55 ส่วนใหญ่เกิดบนเส้นทางตรง 65.16 ถนนกรมทางหลวง ร้อยละ 38.42 ถนนใน อบต./หมู่บ้าน ร้อยละ 34.65ช่วงเวลาที่เกิดอุบัติเหตุสูงสุด ได้แก่ ช่วงเวลา 16.01-20.00 น. ร้อยละ 27.68 ผู้บาดเจ็บและเสียชีวิตสูงสุดอยู่ในช่วงอายุ 50 ปีขึ้นไป ร้อยละ 24.88 ทั้งนี้ ได้จัดตั้งจุดตรวจหลัก 2046 จุด เจ้าหน้าที่ปฏิบัติงาน 64599 คน เรียกตรวจยานพาหนะ 956570 คัน มีผู้ถูกดำเนินคดี รวม 216804 ราย มีความผิดฐานไม่สวมหมวกนิรภัย 58550 ราย ไม่มีใบขับขี่ 52434 รายโดยจังหวัดที่เกิดอุบัติเหตุสูงสุด ได้แก่ เชียงใหม่ นครปฐม (จังหวัดละ 25 ครั้ง) จังหวัดที่มีผู้เสียชีวิตสูงสุด ได้แก่ กรุงเทพมหานคร (5 ราย) จังหวัดที่มีผู้บาดเจ็บสูงสุด ได้แก่ นครปฐม (31 คน) สรุปอุบัติเหตุทางถนนสะสมในช่วง 3 วันของการรณรงค์ (27-29 ธ.ค. 2562) เกิดอุบัติเหตุรวม 1504 ครั้งผู้เสียชีวิตรวม 159 ราย ผู้บาดเจ็บ รวม 1549 คน จังหวัดที่ไม่มีผู้เสียชีวิต (ตายเป็นศูนย์) มี 21 จังหวัด จังหวัดที่เกิดอุบัติเหตุสะสมสูงสุด ได้แก่ ลำปาง (48 ครั้ง) จังหวัดที่มีผู้เสียชีวิตสะสมสูงสุด ได้แก่ กรุงเทพมหานคร (10 ราย) จังหวัดที่มีผู้บาดเจ็บสะสมสูงสุด ได้แก่ นครปฐม (56 คน)พล.ต.ท.ดำรงศักดิ์ กล่าวต่อไปว่า ศูนย์อำนวยการความปลอดภัยทางถนน (ศปถ.) ได้สั่งการจังหวัดดำเนินการป้องกันและลดอุบัติเหตุทางถนนอย่างเข้มข้น กำชับเจ้าหน้าที่ประจำจุดตรวจดูแลเส้นทางสายหลัก – สายรองอย่างต่อเนื่อง โดยเฉพาะในช่วงเวลา 16.01-20.00 น. ซึ่งเป็นช่วงที่มีสถิติอุบัติเหตุสูง เน้นการปรับแผนการจัดตั้งจุดตรวจ ด่านตรวจให้สอดคล้องกับสถานการณ์อุบัติเหตุและกลไกระดับพื้นที่ เช่น องค์กรปกครองส่วนท้องถิ่น ตำรวจ จิตอาสาพระราชทาน และอาสาสมัคร โดยได้จัดตั้งด่านชุมชนอย่างต่อเนื่อง เพื่อป้องกันและปรายปรามผู้ที่มีพฤติกรรมเสี่ยงอุบัติเหตุกรณีไม่สามารถป้องกันได้จะประสานชุดเคลื่อนที่เร็วในพื้นที่เพื่อดำเนินการตามกฎหมายต่อไป นอกจากนี้ ได้จัดชุดสายตรวจดูแลความปลอดภัยเส้นทางโดยรอบสถานที่จัดงานรื่นเริง และสถานบันเทิง ในช่วงเวลา 23.00 – 02.00 น. เป็นพิเศษ เน้นกวดขันผู้ขับขี่ที่มีพฤติกรรมเสี่ยงดื่มแล้วขับ โดยเฉพาะกลุ่มเด็กและเยาวชนที่มีอายุไม่ถึง 20 ปี หากเกิดอุบัติเหตุจากการดื่มแล้วขับ ให้ดำเนินคดีและขยายผลการบังคับใช้กฎหมายกับผู้ปกครองและผู้จำหน่ายเครื่องดื่มแอลกอฮอล์อย่างจริงจัง รายงานว่านายวิตถวัลย์ สุนทรขจิต อธิบดีกรมคุมประพฤติ เปิดว่ายอดคดีเมาแล้วขับ 3 วันแรก (27 ธ.ค-29 ธ.ค 2562) ช่วงเทศกาลส่งท้ายปีเก่าปีนี้มีผู้ฝ่าฝืนเมาสุราขณะขับรถ โดยเฉพาะวันที่ 29 ธ.ค.วันเดียวสูงถึง 3894 คดี จำแนกเป็น คดีขับรถขณะเมาสุรา จำนวน 3880 คดี คิดเป็นร้อยละ 99.64 และคดีขับเสพ จำนวน 14 คดี คิดเป็นร้อยละ 0.36 โดยยอดสะสมสถิติคดีที่ศาลสั่งคุมประพฤติ 3 วันที่มีการควบคุมเข้มงวด รวม 4601 คดี จำแนกเป็นคดีขับรถขณะเมาสุราจำนวน 4452 คดี คิดเป็นร้อยละ 96.76 คดีขับเสพ จำนวน 138 คดี คิดเป็นร้อยละ 3 นอกจากนี้ ยังมีคดีขับซิ่ง 1 คดีและขับประมาทอีก 10 คดีอธิบดีกรมคุมประพฤติ กล่าวอีกว่าหากเปรียบเทียบจำนวนคดีในปี 62 ซึ่งเป็นช่วงเวลาเดียวกับพบว่าปีนี้มีสถิติคดีสูงกว่า 1500 คดี และจากการตรวจสอบประวัติการกระทำผิดข้อหาขับรถขณะเมาสุราพบว่ามีผู้ทำผิดซ้ำ 36 คดี โดย กทม.ยังมีสถิติคดีขับรถขณะเมาสุราสะสมสูงสุดคือ 289 คดี ขอนแก่น 254 คดี และมหาสารคาม 237 คดีตามลำดับ อย่างไรก็ตามแม้ว่าจะเข้าสู่วันที่ 3 ที่มีการควบคุมเข้มงวด แต่ยังมีประชาชนทยอยเดินทางกลับภูมิลำเนาและท่องเที่ยว ในช่วงเทศกาลปีใหม่ 2563 จึงทำให้สภาพจราจรยังคงหนาแน่น จึงขอให้ประชาชนใช้ความระมัดระวัง
สรุปอุบัติเหตุทางถนนสะสมในช่วง 3 วันของการรณรงค์ (27-29 ธ.ค. 2562) เกิดอุบัติเหตุรวม 1504 ครั้ง ผู้เสียชีวิตรวม 159 ราย ผู้บาดเจ็บ รวม 1549 คน สาเหตุที่ทำให้เกิดอุบัติเหตุสูงสุด คือ
7 วันอันตรายปีใหม่ 2563,7 วันอันตราย,อุบัติเหตุทางถนน